গেম অব থ্রোনস
গেম অব থ্রোনস () ডেভিড বেনিওফ ও ডি. বি. ওয়েস নির্দেশিত মার্কিন কাল্পনিক নাট্য ধারাবাহিক। এটি জর্জ আর. আর. মার্টিন রচিত ফ্যান্টাসি উপন্যাস ধারবাহিক "আ সং অব আইস অ্যান্ড ফায়ার" অবলম্বনে নির্মিত, যার প্রথম উপন্যাসটি হল "আ গেম অব থ্রোনস"। ধারাবাহিকটি আইসল্যান্ড, উত্তর আয়ারল্যান্ড, কানাডা, ক্রোয়েশিয়া, স্কটল্যান্ড, মাল্টা, মরক্কো, যুক্তরাষ্ট্র ও স্পেনে চিত্রায়িত হয়েছে। ধারাবাহিকটি ২০১১ সালের ১৭ এপ্রিল এইচবিও চ্যানেলে প্রথম প্রচারিত হয় এবং এর সপ্তম মৌসুম শেষ হয় ২৭ আগস্ট, ২০১৭। ধারাবাহিকটি ২০১৯ সালে অষ্টম মৌসুম দিয়ে শেষ হবে।
গেম অব থ্রোনস কতৃক গৃহীত পুরস্কার ও মনোনয়ন তালিকা
২০০০ সাল থেকে আমেরিকান ফিল্ম ইনস্টিটিউট এএফআই পুরস্কার দেওয়া শুরু করে। প্রতি বছরে এই প্রতিষ্ঠান একবার পুরস্কার দিয়ে থাকে এবং এখন পর্যন্ত "চলচ্চিত্রে অর্থবহ কলাকৌশলীমুলক অর্জনের জন্য" দশটি চলচ্চিত্র ও দশটি টিভি প্রোগ্রামকে এই পুরস্কার দেওয়া হয়েছে। "গেম অব থ্রোনস" এই পুরস্কার পেয়েছে ছয়বার।